# POZIV ZA PRIJAVU NASTAVNIKA STRUKOVNIH PREDMETA

za sudjelovanje u Erasmus+ mobilnosti

Akreditirani projekt br. 2025-1-HR01-KA121-VET-000315018

u okviru programa Erasmus+ Ključna aktivnost 1 (Strukovno obrazovanje i osposobljavanje)

Komercijalno-trgovačka škola Split, nositelj Erasmus+ akreditacije u području strukovnog obrazovanja i osposobljavanja koju financira Europska unija, poziva nastavnike na prijavu za sudjelovanje u Erasmus+ mobilnosti u Ferrières-sur-Ariège / Foix, Francuska, u razdoblju od 3. do 11. studenoga 2025. (datumi mogu varirati ovisno o kupnji avionskih karata).

Ciljevi projekta uključuju:

1. Jačanje strukovnih kompetencija učenika i nastavnika kroz mobilnost.
2. Promicanje europskih vrijednosti, ključnih kompetencija i jednakih mogućnosti.

## Aktivnosti nastavnika

• Broj nastavnika: 3

 - 2 nastavnika – sudjelovanje u job shadowingu (izmjenjuju se u praćenju rada kolega u partnerskoj školi Lycée Professionnel Jean Durroux i pratnji/mentoriranju učenika)

 - 1 nastavnik **ili član uprave škole (ravnateljica)** – stalna pratnja i mentoriranje učenika tijekom cijele mobilnosti

## Obveze nastavnika na job shadowingu

• praćenje rada kolega nastavnika i razmjena dobre prakse

• sudjelovanje u sastancima i stručnim aktivnostima partnerske škole

• bilježenje i dokumentiranje stručnih zapažanja radi primjene u nastavi i diseminaciji

## Obveze nastavnika u pratnji

• praćenje učenika na putovanju

• nadzor u mjestu boravka

• suradnju s mentorima na praksi

• pomoć u pripremama i dokumentaciji

• izrada izvješća i sudjelovanje u diseminaciji

## Financiranje

Svi troškovi putovanja, smještaja i dnevnica pokriveni su 100% sredstvima Erasmus+ projekta.

## Prijava

• Prijave nastavnika zaprimaju se **19. rujna 2025. do 12:00 sati** putem poveznice <https://forms.gle/4VNBAP8Gmikr8qG87>

* Rezultati će biti objavljeni na mrežnim stranicama škole (rang lista kandidata sa zaporkama) **22.9.2025.**, rok za žalbe je 24 sata od objave rezultata.

Prijavom nastavnici prihvaćaju uvjete poziva te obvezu sudjelovanja u svim pripremnim aktivnostima i obavezama po povratku s mobilnosti.

Program Erasmus+ sufinanciran je sredstvima Europske unije, a u RH ga provodi Agencija za mobilnost i programe EU.

Erasmus+ tim Komercijalno-trgovačke škole Split

Split, 15. rujna 2025.

****